460 24. Økologiske Faktorers Betydning for Arternes Fordeling 



ikke i Halvøens vestligste Egne. Skovfyrren passer ikke i Egne med 

 stærk Efteraarsregn. 



Hvad vi kalder Klima er jo en meget sammensat Faktor, der op- 

 løser sig i Varme, Nedbør, Luftfugtighed, Vind m. m. I et Tilfælde 

 er den ene Faktor den særlig afgørende, i et andet den anden, alene 

 eller i Forbindelse med Jordbundsforhold. 



Varmen kan ingen Steds i Danmark være saa ringe, at den 

 skulde hindre Skovvækst ; men i Forening med Jordbundsforhold kan 

 den vel nok nuancere Skovnaturen. Naar Skovene i Nordøst-Sjælland 

 og i Midt- og Nordjylland i saa meget ligner hverandre, er det maa- 

 ske ikke blot Lighed i Jordbund, der fremkalder denne Overensstem- 

 melse men ogsaa, som P. Feilberg tænker sig, den lave Foraars- 

 temperatur og den tørre Foraarsluft. Heller ikke Forskel i Nedbør 

 eller Luftfugtighed kan alene være afgørende, men vel gribe ind 

 i Kampen mellem Arterne, naar de forenes med andre Faktorer. 

 Nogle Arter fordrer fugtigere Luft end andre, Ædelgran, f. Ex., ynder 

 fugtig Luft, medens Skovfyr taaler større Lufttørhed. Langs vore 

 Kyster trives Ask, Ælm, Løn, Lind, Østerrigsk Fyr og vel ogsaa 

 Bøg bedre end inde i Landet, hvor Temperaturen er mere extrem og 

 Luftfugtigheden mindre (H. & O. : 80). Visse Arters Udbredelse er 

 tydelig afhængig af Klimaet ; det er bekendt, at Kristtorn og i mindre 

 Grad Vedbend er udpræget »atlantiske« Arter, der særlig slutter sig 

 til Øklimaet mod Vest (se S. 91, 132). 



Vigtigere end de nævnte klimatiske Faktorer er dog Vinden. 

 P. E. Müller har omtalt, hvorledes den i Jylland »sorterer« Plante- 

 væksten, idet Træerne søger til de mere beskyttede østlige Hælder 

 og skyr de vindudsatte vestlige, og naar de vestlige Dele af Jylland 

 af Naturen er skovfattige eller skovløse, er det Blæsten i Forbindelse 

 med næringsfattig Jord, der er Aarsagen (jfr. S. 203 ff.). 



3. Edafiske Aarsager. Jordbunden har ubetinget langt større 

 Betydning for Skovenes Fordeling i vort Land end Klimaet. Ogsaa 

 den er en meget sammensat Faktor. Danmarks Jordbund vil i det 

 hele kunne bære Skov over alt, naar man ser bort fra selve Vandet, 

 den salte Bund og de stejleste Klipper; overlodes Danmark helt til 

 sig selv, vilde vistnok ogsaa alt det øvrige i Tidens Løb dække sig 

 med sammenhængende Skov; dog bør maaske ogsaa de nu af Lyng- 

 heder dækkede Flader undtages. Sarauws Gravhøje-Studier synes 

 at vise, at Hedefladerne ikke nogensinde har baaret Skov 1 . 



1 Allerede'JForchhammer har behandlet Spørgsmaalet om Jordbundens For- 

 hold til Plantevæksten 1849—50 i Dansk Tidsskr. 4. 



